cyanic-selkie/wikianc huggingface dataset:
José Luis Bustamante y Rivero (distrikt)
Distriktet ble opprettet den 23. mai 1995.
Aleksanderskirken (Tammerfors)
Kirken ble oppført mellom 1880 og 1881 i tegl i nygotisk stil etter tegning av arkitekt Theodor Decker. Altertavlen forestiller Kristi forklaring, og ble malt av Alexandra Frosterus-Såltin i 1883. Orgelet ble bygget ved Kangasala orgelfabrik i 1939.
Kirken er oppkalt etter Aleksander II, russisk tsar og storfyrste av Finland. Grunnsteinen til kirken ble nedlagt den 22. mars 1880, som var 25-årsdagen for tsarens kroning.
Kirken har plass til rundt 1 300 personer.
Østre kurtineport
Østre kurtineport, også kalt Østre port eller Porten gjennom Østre kurtine på Fredriksten festning i Halden er en festningsport oppført i 1666. Porten ble som resten av festningen administrativt fredet i 1928.
Beskrivelse
Østre kurtineport ligger i Østre kurtine og gir adgang til Citadellet fra Ravelinet. Arbeidet med porten startet i 1665, og det gikk dette året med 118 såkalte blåstein, som var tilhuggen stein fra Kommersøya ved Holmestrand. Det ble også brukt tegl fra festningens eget teglverk. Året etter ble hvelvingen fullført og det ble anskaffet doble eikeporter. På innsiden står årstallet 1742 til minne om at murarbeidet på Østre kurtine var ferdig, over porten står Christian IVs kronede monogram. I 1750 ble porten reparert da en del stein hadde falt ned, og i 1896 ble to mortere plassert utenfor porten. Portalen mot øst ble i på 1960-tallet erstattet med en nyhuggen kopi og i 1969 ble Fredrik IIIs monogram plassert over porten. Over porten er også en marmorplate som er en kopi av en plate fra det første minnesmerket over Karl XII.
Albert Collett
Albert Peter Severin Collett (født 15. september 1842 på Buskerud hovedgård i Modum, død 25. juni 1896 i Kristiania) var en norsk brukseier og godseier.
Han kjøpte i 1871 Salsbrukets Interessentselskab og etablerte Firma Albert Collett, som ble en av Norges største grunneiere og på det meste eide 1,2 millioner dekar jord og skog i Namdalen. Mens Collett bodde på Salsbruket, var han Kolvereids varaordfører fra 1882 til 1883, valgt som høyremann.
Etterkommere
Han var gift med Nanna Høegh (1854–1921), datter av Ove Guldberg Høegh og Ingeborg Anna Dons. De var foreldre til
Albert Collett var bl.a. farfar til Albert Peter Collett, Carl O. Collett og Brita Collett Paus, samt oldefar til bl.a. Albert Collett Paus.
Xenocrasis
Xenocrasis er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange og tynne, rødbrune til svarte trebukker. Antennene er omtrent så lange som kroppen, de nest-ytterste leddene er gjerne hvite. Pronotum er sylindrisk, lengre enn bredt. Dekkvingene er smale, innsnevrede i midten, sprikende bakerst, mer eller mindre forkortede. Beina er nokså lange og tynne, lårene litt klubbeformede, leggene på bakbeina utvidete i spissen med oppstående hår.
Utbredelse
Slekten er kjent fra Fransk Guyana og Brasil.
Systematisk inndeling
Slektslisten følger.
Sally Kipyego
Sally Jepkosgei Kipyego (født 19. desember 1985 i Kapsowar) er en kenyansk løper som er spesialist på langdistanser.
Hun vant sølv på 10 000 meter under verdensmesterskapet i friidrett 2011 i Daegu, Korea.
Under Sommer-OL 2012 i London vant hun også sølv på distansen.
Hun representerte USA under Sommer-OL 2020 i Tokyo, der hun ble nummer 17 i maratonløpet.
Allround-VM på skøyter 1986, kvinner
Allround-VM på skøyter 1986, kvinner ble arrangert på De Uithof i Den Haag, Nederland den 8. og 9. februar 1986 med 34 deltakere fra 18 nasjoner.
Karin Kania fra Øst-Tyskland ble verdensmester. Løpere fra Øst-Tyskland besatte alle de 3 plassene på seierspallen.
Søramerikansk mesterskap i volleyball for kvinner 1962
Søramerikansk mesterskap i volleyball for kvinner 1962 ble arrangert i Santiago de Chile i Chile i 1962.
Tiago Camilo
Tiago Henrique de Oliveira Camilo (født 24. mai 1982 i Bastos) er en brasiliansk judoka. Han har et sølv og en bronse fra OL.
Frederik Ahlefeldt (1702–1773)
Frederik lensgreve (von) Ahlefeldt (født 29. desember 1702, død 18. april 1773) var en dansk godseier og offiser.
Han var eldste sønn av lensgreve Carl Ahlefeldt og Ulrikke Antoinette Danneskiold-Laurvig, datter av stattholder i Norge Ulrik Frederik Gyldenløve og hans hustru Antoinette Augusta von Aldenburg. Etter farens død ble de slesvigske godsene solgt, og Frederik overtok grevskapet Langeland og andre besittelser. Han valgte en militær karriere og ble i 1724 kaptein og kompanisjef ved Kronprinsens Regiment og i 1728 kaptein ved Livgarden til Fods. I 1754 avanserte han til generalløytnant, i 1671 ble han utnevnt til general.
25. august 1765 opprettet han av sine gods på Langeland stamhuset Ahlefeldt for seg og etterkommerne, således at stamhuset og grevskapet Langeland skulle følge hverandre og arves i hans slekt. Ahlefeldt tilbrakte sine siste år på Tranekær slott, hvor han døde i 1773.
Ekteskap
28. april 1730 giftet han seg med Birthe Holstein (1705–1735), datter av geheimeråd Christian Frederik Holstein. I 1760 giftet han seg med Marie Elisabeth Ahlefeldt, hoffrøken hos prinsesse Louise.
Utmerkelser
I 1723 ble han kammerherre, i 1729 ridder av Dannebrogordenen og i 1770 mottok han enkedronningens orden de l'union parfaite.
Mohamed Gharib Bilal
Mohamed Gharib Bilal (født 6. februar 1945) er en tanzaniansk politiker som fra 6. november 2010 til 5. november 2015 var landets visepresident. Fra 1995 til 2000 var han Zanzibars regjeringssjef. Han har studert matematikk og fysikk ved Howard University i Washington, D.C. og University of California, Berkeley, hvor han tok en doktorgrad i fysikk.
Marit Berge
Marit Berge (født 5. september 1904 i Rasvåg i Hidra, død 7. mai 1995 i Bærum) var en norsk lærer, rektor, skoleforsker og kvinnesaksforkjemper.
Hun tok examen artium ved Kongsgård skole i Stavanger i 1924 og hadde et studieopphold i Frankrike 1924–1925. Deretter arbeidet hun som lærervikar ved Stavanger katedralskole 1925–1926 og 1929–1931. I 1935 ble hun midlertidig adjunkt ved Sandvika middelskole i Bærum. Hun ble cand.mag. i 1937 og arbeidet deretter som vikar ved Valler kommunale høyere almenskole. I 1941 ble hun cand.philol. med hovedfag i engelsk, og var lektor ved Valler skole i Bærum fra 1947 til 1958.
Hun ble i 1958 utnevnt til den første kvinnelige rektoren for Norges eldste jentegymnas, Nissens Pikeskole, og var den andre kvinnen som ble rektor for en av de høyere skolene i Oslo; hun gikk av med pensjon i 1972. Hun var en av sin tids mest kjente skolefolk i Norge, og utgav bl.a. boken Norsk skolepolitikk (1960). Hun var 1. nestleder i Norsk Kvinnesaksforening 1956–1958. Hun var medlem av Undervisningsrådet (1953–1959), Lærerutdanningsrådet (1966–1973), sentralstyret i Norsk Lektorlag (1950–1953, 1959–1962) og Bærum skolestyre.
Marjorie Mayans
Marjorie Mayans (født 17. november 1990) er en fransk rugbyspiller.
Hun representerte Frankrike under Sommer-OL 2016 i Rio de Janeiro, der hun endte på sjetteplass med det franske landslaget.
Midtlinjeskift
Midtlinjeskift er sjelden tilstand hvor hjernens oppfattelse av kroppens senterlinje skiftes mot enten høyre, venstre, opp eller ned, og etterhvert resulterer i en rekke synsforstyrrelser. Som regel er midtlinjeskiftet et resultat av en kraftig hjernerystelse, et slag eller nakkesleng i forbindelse med bilulykker, men man kan være uheldig og få et midtlinjeskift bare ved å få en hard fotball i bakhodet. Man er mer utsatt dersom slaget skjer i nær tilknytning til synsbarken i hjernen (visuell cortex) hvor hjernens synsbehandling foregår.
Midtlinjeskift ble oppdaget og kartlagt av den amerikanske optometristen William Padula.
Deutscher Soldatenfriedhof Vladslo
Deutscher Soldatenfriedhof Vladslo eller Den tyske soldatgravlunden Vladslo ligger om lag tre kilometer nordøst for Vladslo, nær Diksmuide i Belgia. Den ble anlagt under første verdenskrig i løpet av krigen ble det begravd 3,233 tyske soldater der. I 1956 ble en rekke omliggende tyske krigskirkegårder avviklet og levningene flyttet til fire større gravlunder; Langemark, Hooglede, Menen og Vladso. Etter dette har Vladslo hatt 25,644 soldatgraver.
Midtlinjeskift
Mekanismer
Pasienter med midtlinjeskift vil ofte være konstant svimle og fortelle at synet deres virker uklart og tåkete, selv om vanlige synstester vil vise at man har helt perfekt syn. Årsaken til at pasientene opplever synet som uklart er at sidesynet ikke lenger sammenfaller med skarpsynet. Midlinjeskiftet skyldes en skade i den ene av de to hjernehalvdelene hvor behandling av informasjonen fra sidesynet skjer. Hvor stor skaden er sammenfaller med hvor kraftig skiftet mot siden blir, og ettersom sidesynet er en svært viktig komponent for kroppens balanse vil uoverensstemmelsen mellom de to synsinntrykkene gjøre at pasienter som regel «lener seg bort» fra den skadde siden.
Brunhodetanagar
Brunhodetanagar (Tangara gyrola) er en fugl i slekten Tangara i familien tanagarer.
Midtlinjeskift
Behandling
Midtlinjeskift kan behandles av optometrister ved hjelp av spesielt tilpassede yoked-prismebriller som midlertidig endrer hjernens oppfatning av midtlinjen tilbake til det som faktisk er midten av kroppen. Av og til må man kombinere bruken av prismebrillene med synstrening, og prismebrillene må kanskje tilpasses etterhvert som pasienten blir bedre.
Ulvsvåg oppvekstsenter
Ulvsvåg oppvekstsenter, tidligere Ulvsvåg skole, er et oppvekstsenter på Ulvsvåg, i Hamarøy kommune i Nordland. Skolen har 6 elever (2013-14), og enhetslederen er Kirsten H. Christensen (per 2014).
Midtlinjeskift
Behandling
Noen pasienter merker rask forbedring bare ved å ta på seg prismebrillene, og vil fremdeles ha effekt en god stund etter at brillene tas av. Slike pasienter kan etterhvert gå i lengre og lengre perioder uten å bruke brillene, og ha god effekt. Andre merker liten forandring, og må i tillegg trene mye i flere måneder for at midtlinjen skal skiftes tilbake og synet bli bra igjen.
Ulvsvåg oppvekstsenter
I 2012 vedtok kommunestyret å gjøre skolen om til et oppvekstsenter, og den mistet dermed også elevene i klassetrinnene 4.-7. På grunn av det lave elevantallet ved skolen, står den, per 2014, i fare for å bli nedlagt.
Midtlinjeskift
Behandling
Få optometrister kjenner til midtlinjeskift, og bare en håndfull optometrister i USA utdannes i det. Det finnes likevel eksempler på norske optometrister som har forsøkt å behandle tilstanden ved å følge de samme metodene, og i noen tilfeller har dette gitt svært gode resultater.
Brunhodetanagar
Utbredelse
Den forekommer i Bolivia, Brasil, Colombia, Costa Rica, Ecuador, Fransk Guyana, Guyana, Nicaragua, Panama, Peru, Surinam, Trinidad og Tobago, Venezuela.
Søramerikansk mesterskap i volleyball for kvinner 1964
Søramerikansk mesterskap i volleyball for kvinner 1964 ble arrangert i Buenos Aires i Argentina i 1964.
Deutscher Soldatenfriedhof Vladslo
Gravene administreres av Volksbund Deutsche Kriegsgräberfürsorge.
Gravlunden har et par statuer – De sørgende foreldre – av den tyske skulptøren Käthe Kollwitz. Hun laget statuene i 1930-årene til minne om sin yngste sønn, Peter, som ble drept i oktober 1914. Farsfigurens blikk er rettet mot den niende gravsteinen foran ham, som bærer sønnens navn.
Den of Thieves
Den of Thieves er en amerikansk actionfilm fra 2018, regissert av Christian Gudegast. Han var også med på å skrive manus, som handler om en gruppe bank-ranere som planlegger å rane Federal Reserve sin avdeling i Los Angeles. Hovedrollene spilles av blant andre Gerard Butler, Pablo Schreiber, Dawn Olivieri og Max Holloway.
Handling
I Los Angeles kaprer noen ranere, ledet av Ray Merrimen, en pansret lastebil. Den påfølgende skuddvekslingen med politiet etterlater flere døde, inkludert en av Merrimens medlemmer. Men kaprerne kommer seg unna med den tomme lastebilen. Detektiv Nick O'Brien fra Los Angeles County Sheriff’s Department og teamet hans etterforsker tyveriet. Merrimen blir snart hans viktigste mistenkte. Nicks team kidnapper Donnie Wilson, en bartender som tilstår å ha opptrådt som tyvenes ubevæpnede flukt-sjåfør. Men han nekter for å vite noe som helst om tyvens fremtidsplaner, og han blir snart løslatt.
Merrimen og hans mannskap forbereder seg på å rane den tungt bevoktede Federal Reserve sin avdeling i Los Angeles, hvor cirka 30 millioner dollar i gamle sedler blir fjernet fra sirkulasjon hver eneste dag. De planlegger å stjele alle disse pengene før de skal makuleres. Nicks team følger etter Donnie, som blir ansatt som sjåfør for en kinesisk restaurant. Men en konfrontasjon med Nick får Merrimens mannskap til å mistenke at Donnie kan være en informant for politiet. Han innrømmer han at han ble avhørt av Nick, og til hans overraskelse beordrer Merrimen ham å fortelle Nick når ranet skal finne sted. Donnie informerer Nick, men nekter for å vite målet for deres neste ran. Nick har samtidig et forhold med Merrimens kjæreste, som – etter Merrimens instruksjoner – avslører at mannskapet planlegger å rane en bank i Pico Rivera.
På dagen for ranet tar Merrimens mannskap seg inn i en bank i Pico Rivera, hvor de tar gisler, krever løsepenger og tilgang til et helikopter. Når FBI prøver å forhandle med dem, ser det ut til at ranerne henretter et gissel. Tyvene får tilgang til hvelvet i banken, og detonerer eksplosiver der inne. Men Nick innser at dette ikke er ranernes vanlige Modus operandi. Utålmodig stormer han selv inn i banken, hvor han oppdager at alle gislene fremdeles er i live, bundet fast og med hette over hodene deres. Men ranerne har brukt eksplosivene til å sprenge seg inn i kloakken, og de har stukket av.
Merrimen og hans nestkommanderende Enson infiltrerer Federal Reserve, og bruker den stjålne pansrede lastebilen for å utgi seg for å være sikkerhetsvakter. Donnie, gjemt inne i en vogn full av kontanter, blir trillet inn i et telle-rom. Donnie utløser en elektromagnetisk puls for å deaktivere rommets overvåkningskameraer. Deretter får de tak i masse penger som ligger der inne, før de stikker av. Men Nicks team arresterer Donnie, og banker ham opp til å avsløre Merrimens fluktrute. Men i stedet for pengene finnes bare poser med strimlet papir i Merrimens kjøretøy. FBI informerer Nick om at all pengene som burde ligge i Federal Reserve, fremdeles befinner seg der. Men Donnie har tilsynelatende stukket av. Men det skal snart vise seg at ingenting er som det kan se ut som.
Ananias Shikongo
Ananias Shikongo (født 25. april 1986 i Okankolo i Oshikoto-regionen) er en namibisk funksjonshemmet friidrettsutøver. Han er blind, og konkurrerer i klassen T11. Dette er en klasse for blinde og svaksynte.
Han begynte med parafriidrett 14 år gammel, og konkurrerte internasjonalt første gang i 2004. Hans fremste meritt er paralympisk gull på 200 meter under Paralympiske sommerleker 2016, og han ble da den første mannlige namibier som vant gull i olympiske eller paralympiske leker.
Bakgrunn
Shikongo mistet sitt venstre øye i en pil og bue-ulykke da han var tre år gammel, da hans bror prøvde å skyte fugler. Tre år senere mistet han også synet på høyre øye, da han ble sparket av et esel.
Idrettskarriere
Hans første konkurranser utenlands var i Nedbank National Championships i Sør-Afrika. Han deltok i 2004, der han fikk sølv på 200 meter i klassen T11. To år senere, i 2006, vant han 100, 200 og 400 meter, og i 2008 vant han to gull- og en sølvmedalje. I 2010 vant han igjen alle tre sprintdistansene. Han deltok også i afrikamesterskapet i parafriidrett 2010 i Rabat i Marokko, og kom der på tredjeplass på 100 og 200 meter.
Han deltok i sitt første VM under Para-VM i friidrett 2011 i Christchurch, der han fikk bronse på 400 meter (T11), bak de to brasilianske sprinterne Lucas Prado og Daniel Silva. På 100 meter ble han slått ut i innledningsheatet, med 12,31, og på 200 meter ble han også slått ut i innledningsheatet, der han løp på 24,95. Samme år deltok han i Panafrikanske leker 2011, der han vant 200 meter med tiden 23,63, og fikk bronse på 400 meter.
Neste VM var Para-VM i friidrett 2013, og Shikongo fikk der to medaljer – sølv på 200 meter og bronse på 100 meter. Brasilianske Lucas Prado vant begge disse distansene. Shikongo satte ny mesterskapsrekord på både 100 og 200 meter, med henholdsvis 11,33 og 22,67, og i finalen på 100 meter tangerte han afrikarekorden i sin klasse, med 11,32 sekunder. Han deltok også på 400 meter, og satte personlig rekord i finalen med 52,15 sekunder, og endte på fjerdeplass, to hundredeler bak bronsen.
Under Panafrikanske leker 2015 vant han alle tre sprintdistansene; 100 meter, 200 meter og 400 meter. Senere samme høst deltok han i Para-VM i friidrett 2015, der han fikk sølv på 200 meter, én hundredel bak Felipe da Souza Gomes fra Brasil.
Han deltok igjen i Paralympiske sommerleker 2016 i Rio de Janeiro i Brasil. Der vant han 200 meter, med ny paralympisk rekord på 22,44 sekunder. Han fikk også bronse på 100 og 400 meter, og Namibia kom på fjerdeplass på 4 × 100 meter stafett i klassen T11-13.
Illja Tsjujev
Illja Viktorovytsj Tsjujev, ukrainsk Ілля Вікторович Чуєв, (født 31. mars 1984) er en ukrainsk svømmer som spesialiserer seg i butterfly. Han representerte landet sitt under Sommer-OL 2012 i London, der han ble slått ut i de innledende rundene på 200 meter butterfly.
Caroline Ladagnous
Hun representerte Frankrike under Sommer-OL 2016 i Rio de Janeiro, der hun endte på sjetteplass med det franske landslaget.
High Wide & Handsome: The Charlie Poole Project
High Wide & Handsome: The Charlie Poole Project er det tjuende studioalbumet fra den amerikanske artisten Loudon Wainwright III, utgitt i august 2009. Albumet er en hyllest til den legendariske sangeren og banjo-spilleren Charlie Poole (1892–1931). High Wide & Handsome inneholder 30 sanger, inkludert nye versjoner av sanger opprinnelig spilt inn av Poole mellom 1925 og 1930, samt nye sanger skrevet av Wainwright og Dick Connette som omhandler Pooles turbulente liv.
Rundt 30 artister bidrar på albumet, blant andre Wainwrights barn Rufus Wainwright, Martha Wainwright og Lucy Wainwright Roche, som alle er sangere og låtskrivere med egne karrierer; hans søster Sloan Wainwright, David Mansfield og Suzzy Roche.
Albumet vant i 2010 Grammy for «Best Traditional Folk Album».
One Man Guy: The Best of Loudon Wainwright III 1982–1986
Sporliste
Alle sangene er skrevet av Loudon Wainwright III.
High Wide & Handsome: The Charlie Poole Project
Sporliste
Disk 2
Alpint under Vinter-OL 1968 – Utfor menn
Utforkonkurransen for menn under Vinter-OL 1968 ble avholdt i Chamrousse 9. februar 1968.
Den regjerende verdensmester var Jean-Claude Killy fra Frankrike som også vant verdenscupen I utfor for 1967-sesongen, mens Østerrikes Gerhard Nenning ledet verdenscupen i utfor før Vinter-OL I 1968-sesongen.
Upham (Nord-Dakota)
Upham er en amerikansk by. Den ligger i McHenry County i Nord-Dakota, og har 130 innbyggere. Den ble grunnlagt i 1905.
Vargnatt
Vargnatt (utgitt 1993) er den andre demoen til det norske black metal bandet Ulver.
Rustkinntanagar
Rustkinntanagar (Tangara rufigenis) er en fugl i slekten Tangara i familien tanagarer.
Utbredelse
Den er endemisk til Venezuela.
Thriller – en grym film
Thriller – en grym film er en svensk thriller og exploitationfilm fra 1973 skrevet og regissert av Bo Arne Vibenius (under aliaset «Alex Fridolinski»). Den forteller historien om en ung, stum kvinne (spilt av Christina Lindberg) som blir tvunget inn i heroinavhengighet, deretter begynner hun å arbeide som prostituert før hun tar hevn over de mennene som var ansvarlige for hennes lidelser.
Den hadde premiere ved Filmfestivalen i Cannes i mai 1973, men den fikk ikke svensk premiere før 1974, etter to runder med klipping.
Handling
Thriller – en grym film handler om Madeleine som blir voldtatt som syvåring, noe som sjokkerer henne så mye at hun mister evnen til å snakke. Da hun som 19-åring møter halliken Tony (Heinz Hopf), må hun på nytt oppleve voldtekter. Tony påtvinger Madeleine en heroinavhengighet, og for at hun skal tilfredsstille sin avhengighet tvinges hun inn i prostitusjonen og møter der de mest ekle snuskgubber. De penger som Madeleine tjener benytter hun på kurs i karate i hemmelighet, hun lærer seg også avansert bilkjøring og undervisning i pistolskyting for å kunne ta hevn på alle som var ansvarlig for hennes skjebne.
Om filmen
Filmen inneholdt grove sex- og voldtektskildringer og ble tungt sensurert. men den har siden oppnådd kultstatus. Filmen ble markedsført som første filmen noensinne som ble totaltforbudt av sensuren i Sverige, men denne påstanden var falsk. Den første filmen som ble totalforbudt i Sverige var Trädgårdsmästaren fra 1912.
Filmens kultstatus ble bekreftet av Quentin Tarantino som har fortalt at den var en av inspirasjonskildene for hans filmserie Kill Bill, i særdeleshet figuren «Elle Driver» (spilt av Daryl Hannah) som også har en øyenlapp over det ene øyet og er like dødelig.
Daniel Ekeroths bok om svenske eksploitationfilmer, Swedish Sensationsfilms: A Clandestine History of Sex, Thrillers, and Kicker Cinema, ble det avslørt at produsentene tok en stor livsforsikring på filmens stjerne, Christina Lindberg, da det ble benyttet skarp ammunisjon i actionscenene, og at hun innførte saltoppløsning i sprøytescenene.
Utgivelser
Den opprinnelige spilletiden var 107 minutter. Den svenske sensuren klippet den ned til først 104 minutter og deretter 86, men filmen ble fortsatt forbudt. Først da den var nede i 82 minutter ble den tillatt vist. Den amerikanske versjonen var også på 82 minutter.
Filmen finnes gjenutgitt på DVD til tross for at regissøren Bo Arne Vibenius forsøkte å få den stoppet ved å saksøke utgiveren Synapse Films som han hevdet manglet rettighetene på filmen. Synapse kunne derimot framlegge dokumenter på at de eide rettighetene til den. Filmen ble deretter utgitt i to utgaver i 2004 og 2005:
Rollebesetning
Vibenius selv opptrer i en kort cameoscene matselger.
Søramerikansk mesterskap i volleyball for kvinner 1967
Søramerikansk mesterskap i volleyball for kvinner 1967 ble arrangert i Santos i Brasil i 1967.
Kinesisk kjempesalamander
Kinesisk kjempesalamander (Andrias davidianus) er den største av alle salamandere og kan bli 1,8 m. Den er også verdens største nålevende amfibie, men står i fare for å bli utryddet. Siden 1950 har bestanden minket med 80 prosent. Arten lever i elver og innsjøer i Kina og Taiwan, og bruker lang tid på å bli kjønnsmoden. Den kan bli svært gammel og de eldste eksemplarene av arten som vi vet om har blitt omtrent 80 år, men i fangenskap blir de bare rundt 50 år. I desember 2015 ble det funnet en 200 år gammel levende kjempesalamander i en hule utenfor Chongquin i Kina. Den veide hele 50 kilo og befinner seg nå i et naturreservat. Kinesisk kjempesalamander regnes til gruppen med 'levende fossiler' og trues nå av forurensning, tap av leveområder og jakt. Kinesere synes den er god å spise og ser på den som en delikatesse. I tillegg er den blitt brukt innen tradisjonell kinesisk medisin.
Avisåret 1850
Avisåret 1850 er en oversikt over etableringer, nedleggelser, hendelser, prisvinnere og personer med tilknytning til aviser i 1850.
KS Teuta Durrës
Klubi Sportiv Teuta Durrës, også kjent som kun KS Teuta Durrës, er en albansk fotballklubb fra byen Durrës i distriktet med samme navn vest i Albania. Klubben ble grunnlagt i 1920 under navnet KS Urani. Lagets draktfarger er blått med hvite detaljer, mens bortedraktene er hvite med blå detaljer og blå underdel. KS Teuta Durrës spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Niko Dovana. Nåværende trener er Gentjan Begeja.
Klubben har vunnet det albanske seriemesterskapet én gang, som var i 1993/1994-sesongen. De har også endt på andreplass ved flere anledninger. Teuta Durrës har også vunnet finalen i det albanske cupmesterskapet Kupa e Shqipërisë ved tre anledninger, senest i 2004/2005. Klubben har også vunnet Kategoria e Parë (andre nivå) to ganger.
Teuta Durrës har deltatt i europeisk sammenheng ved flere anledninger, blant annet Cupvinnercupen (1995/1996), UEFA Intertoto Cup (1999, 2002 og 2004) samt UEFA-cupen & Europaligaen (1994/1995, 1996/1997, 2000/2001, 2005/2006, 2007/2008 og 2012/2013).
Haplogruppe I-M253
Haplogruppe I-M253, også kjent som I1, er en Y-kromosom haplogruppe. De genetiske markører som identifiserer I-M253 er enkeltnukleotidpolymorfiene M253,M307.2/P203.2, M450/S109, P30, P40, L64, L75, L80, L81, L118, L121/S62, L123, L124/S64, L125/S65, L157.1, L186 og L187. Haplogruppen er en primær grein av haplogruppe I-M170 (I*).
Haplogruppen antas å ha vært tilstede blant Gravettiankulturen som en mindre linje, men på grunn av dens nesten totale fravær i pre-neolittisk DNA kan den ikke ha vært veldig utbredt. Neolittiske funn er også veldig sparsomme, og antyder en rask spredning forbundet med Nordisk bronsealder.
Innhavet oppvekstsenter
Innhavet oppvekstsenter, tidligere Innhavet skole, er en barne- og ungdomsskole samt barnehage på Innhavet, i Hamarøy kommune i Nordland. Skolen har 38 elever (2013-14), og enhetslederen er Eirik Stensland (per 2016).
William Pacho
William Joel Pacho Tenorio (født 16. oktober 2001) er en ecuadoriansk fotballspiller som spiller for den tyske klubben Eintracht Frankfurt.
Landslaget
Han ble tatt ut i s tropp til VM i fotball 2022 i Qatar.
San Mateo (kanton)
San Mateo er en kanton i provinsen Alajuela i Costa Rica. Kantonen hadde 6 136 innbyggere i 2011, og er dermed en av landets minst folkerike. Kantonens areal er på 125,90 km². Kantonens administrasjonssentrum er byen San Mateo, som hadde 2 692 innbyggere i sitt distrikt i 2011.
Distrikter
Kantonen San Mateo er delt inn i fire distrikter:
IBM 9020
IBM 9020 var en stormaskin med symmetrisk flerprosessering som ble lansert av IBM på 1960-tallet. Stormaskinen var en spesiell regneklynge av modifiserte IBM System/360. USAs Federal Aviation Administration benyttet datamaskinen til områdekontroll fra 1970 til 1990-årene. Noe av programvaren brukes fortsatt via emulering på nyere maskinvare.
Marcos Lavado
Marcos Lavado Mora (født 22. august 1991) er en venezuelansk svømmer som spesialiserer seg i butterfly. Han representerte landet sitt under Sommer-OL 2012 i London, der han ble slått ut i de innledende rundene på 200 meter butterfly.
Bernt Anker Collet
Bernt Anker Collet (født 8. august 1803, død 2. februar 1857) var en norskfødt dansk godseier og stamfar for den danske grenen av slekten Collett (som skriver navnet Collet). Han var eier av godset Lundbygård i Lundby fra 1846. Han var sønn av høyesterettsdommer Peter Collett (1766–1836) og bror av godseier John Collett (1807–91) til Buskerud gård. Han var gift med Emilie Henriette Christense Rørbye, og de var foreldre til Eilertine Eleonore Collet gift Lund (f. 1834) og til kammerherre og hoffjegermester Peter Ferdinand Collet (f. 1836). Etterkommere etter Peter Ferdinand Collet eier godsene Lundbygård og Rønnebæksholm på Sjælland og Katholm på Jylland.
San Ramón (kanton)
San Ramón er en kanton i provinsen Alajuela i Costa Rica. Kantonen hadde 80 566 innbyggere i 2011, og har et areal på 1018,64 km². Administrasjonssentrum er byen San Ramón.
Distrikter
Kantonen San Ramón er delt inn i 13 distrikter:
The Traders Domain
The Traders Domain var et selskap registrert på Saint Vincent og Grenadinene som i 2018 ble opprettet av canadiske Fredirick Safranko. Selskapet oppga å tilby skyhøy avkastning på investerte midler som angivelig skulle komme fra automatisert valutahandel, samt å tjene penger på å verve nye kunder til konseptet. Selskapet hadde ikke lisens til å tilby investeringstjenester, og ble i 2022 satt på varslingslisten til amerikanske CFTC.
I 2023 aksjonerte amerikanske myndigheter mot virksomheten og det ble tatt ut siktelse mot Safranko og flere andre personer og selskaper knyttet til The Traders Domain. Det ble da antatt at 145 millioner dollar var blitt investert i konseptet, med mistanke om at det hele var en Ponzi-svindel der innskutte midler ikke ble spekulert på valutahandel, men ble brukt til å betale ut tidlige investorer. Advokat Kelly Crawford ble gitt oppdraget med å ta beslag i verdier hos de involverte og refundere disse til ofrene. I juni 2023 publiserte den amerikanske youtuberen Coffeezilla tre videoreportasjer hvor han gikk gjennom de ulike aspektene ved The Traders Domain. Han hadde da fått tilgang til store mengder lekkede data fra selskapet, og fikk også hjelp fra det nederlandske selskapet Crystal som har spesialisert seg på blokkjedeteknologi. Han konkluderte med at det hadde strømmet langt mer penger inn i konseptet enn det CFTC hadde anslått, og at store summer var blitt hvitvasket gjennom fiktive fakturaer fra stråselskaper i skatteparadiser. Han navnga også de personene som hadde akkumulert mest penger i konseptet, blant disse en rekke personer kjent for multi-level marketing.
Jennifer Troncy
Jennifer Troncy (født 26. januar 1986) er en fransk rugbyspiller.
Jakob Bagge
Jakob Bagge (født 1. mai 1502 i Halland eller Norge, død 14. januar 1577 i Stockholm) var en svensk sjøoffiser som nådde admiralsgraden i tjeneste for Erik XIV av Sverige. Han kommanderte det store krigsskipet «Mars» under det første slaget ved Öland 30. mai til 31. mai 1564 bare uker etter det nye skipet fikk admiralflagget. Etter senkningen av storskipet ved slutten på sjøslaget gikk han over i fangenskap for resten av den nordiske syvårskrigen.
Dvergmaurslukere
Dvergmaurslukere (Cyclopes) er eneste slekt i dvergmaurslukerfamilien (Cyclopedidae), som sammen med maurslukerfamilien (Myrmecophagidae) utgjør delgruppen maurslukere (Vermilingua) i ordenen Pilosa. Dette er gomlere (Xenarthra).
Jakob Bagge
Biografi
Jakob Bagge ble født ved 1. mai 1502 i Halland eller Norge som sønn til Thord Olofsson Bagge og Ingeborg Jakobsdotter, begge av norsk adelig byrde. Hans far var hovedmann for den danske kongen Christian 2. i Stockholm i året 1522, da de svenske opprørerne ledet av Gustav Vasa satt denne byen under beleiring. Faren og hans sønn, den unge Jakob Bagge, gikk over til den svenske siden og aksepterte Vasa som deres herre under beleiringen. Etter kroningen av Gustav Vasa som Sveriges konge fikk Thord Bagge flere herreder i Södermanland og stillingen som kommandant i Viborg, mens Jakob først var nevnt som fogd over noen herred i Uppland.
I 1534 overtok Bagge kommandoen over en fane, en militærenhet på omtrent 500 mann og deltok i Grevefeiden til lands og til sjøs med heder, da svenskene støttet den ene tronpretendent i den danske borgerkrigen, hertug Christian av Holstein. Etter byen Halmstad var inntatt av svenskene, overtok Bagge befalet da motparten straks lagt ham og byen under beleiring. Bagge klarte å holde ut fram til januar 1535, da unnsetningstyrker kom fram og tvunget de dansk-lybske styrkene på retrett. I sommeren 1535 ble Bagge fartøysjef om bord på skipet «Kamperman», der man utmerket seg for gode lederegenskaper og dyktighet i løpet av årets sjøtoget.
Dvergmaurslukere
Biologi
Artene er nattaktive og lever i trekronene på trærne i den tropiske skogen i Sør- og Mellom-Amerika. Dvergmaurslukere er kjent som svært diskrete og dermed vanskelige å finne, noe som hjelper til med å forklare hvorfor Cyclopes didactylus, den vanlige dvergmaurslukeren, var en av de minst studerte maurslukerne i verden, og ansett å være én enkelt art helt fram til i 2017. Det var først da Flávia Miranda, forsker ved Universidade Federal de Minas Gerais, oppdaget at populasjonen av dvergmaurslukere i Amazonas i Brasil hadde andre farger enn populasjonen i Mata atlântica, at hun fikk mistanke om at det kunne være mer enn én art. Gjennom 19 ekspedisjoner samlet hun og forskerteamet inn 33 DNA-prøver fra ville dvergmaurslukere og undersøkte over 280 museumseksemplarer, før de til slutt kunne fastslå at det faktisk var sju arter.
Artene har lange klør og store tråputer på beina. Maten består for det meste av maur og andre insekter. De har lange, bøyde klør på andre og tredje tå på framføttene slik som store maurslukere. Klørne er det eneste disse små artene har å forsvare seg med. De bruker klørne til og grave fram insekter fra bolene, som artene finner oppe i trærne. Tungen er lang og klebrig.
Inndeling
Inndelingen følger i hovedsak Delsuc et al. (2012), men med ny inndeling av dvergmaurslukerfamilien (Cyclopedidae) i henhold til Miranda et al. (2017).
Fylogeni
Fylogeni etter Delsuc et al. (2012).
Jakob Bagge
Biografi
Etter krigens slutt ble Bagge belønnet av svenskekongen, som forfremmet ham til den viktige posten som stattholder på Stockholms slott i 1538, ansvarlig for forsvaret av hovedstaden medregnet sjøforsvaret. Han ble den første svenske underadmiral i historien i året 1541 for den kongelige flåten som seilte med kongen om bord til kongemøtet med Christian III i Brömsebro. Deretter overtok Bagge krigsbefalet under Dackefeiden 1542-1543, som var et bondeopprør i sørvestre Sverige med utgangspunktet i Småland. Opprøret ble skånselløst slått ned med omfattende represalier mot smålänningene etter Nils Dackes død.
Deretter kom han tilbake til den svenske flåten og var fartøysjef på skipet «Enhörningen» og siden «Stora Svan» i året 1543, to år senere ble Bagge som resultat av sin tjeneste forfremmet til hovedmann for Kalmarflåten, og fikk kronegården Boo på Värmdön i len, som ligger mot en fjord som deretter fikk navn etter ham; Baggensfjärden i Stockholms indre skjærgård. Under krigen mot Russland i 1550-årene beviste Bagge sine ferdigheter som en meget dyktig og respektvekkende sjøoffiser for de svenske flåtestyrkene, som belønning fikk han adelsbrev av kongen i 1556. Etter Gustav Vasas død fortsatte Bagge i tjeneste for den nye kongen Erik XIV, og ble forfremmet til admiral i året 1561 for å lede den såkalte «Bryllupsflåten» som var sendt ut på frierekspedisjoner til England og Skottland i 1561 og 1562, før man skulle hente en brud i byen Rostock i året 1563.
Under den siste sjøekspedisjonen kom Bagge om bord på «Elefanten» ut for en dansk eskadre ved Bornholm, og da man nektet å stryke egne seil som honnørtegn i dansk farvann, kom det til kamp. Sjøslaget ved Bornholm utløste en storkrig mellom Danmark-Norge og Sverige i sommeren 1563, og bruden uteblitt ved ankomsten i Rostock. Bagge dro tilbake til Stockholm med tre erobrede skip, men ingen brud.
Bagge overtok befalet over den svenske flåten etter krigsutbruddet, og seilte først ut til sjøs tidlig i september 1563 med 38 skip for å oppsøke den dansk-lybske fellesflåten. Slaget ved Gotska Sandön sluttet uavgjort, men Bagge var blitt tvunget tilbake til sine baser i Dalarö av Peder Skram som beholdte herredømmet til sjøs i resten av året. Bagge måtte tåle bitende kritikk av kongen, som bestemte seg for å gi ham en siste sjanse for det neste årets sjøtoget.
Uker etter det svenske sjøtoget startet kom Bagge ut for den nye danske admiralen, Herluf Trolle i spissen for den dansk-lybske flåten den 30. mai utenfor Ölands nordre ende. Det første slaget ved Öland ble et meget hardt og blodig sammenstøt som sluttet med ødeleggelsen av det nye flaggskipet «Mars» som for ettertiden kalles «Jutehataren» eller «Makalös» den 31. mai 1564 og nesten hele besetningen. Den svenske admiralen valgt å overgi seg til lübeckerne om bord på deres flaggskip «Der Engel».
Den danske admiralen forsøkt å få den prestisjebetydelige krigsfangen i egne varetekt, men forhindres av hans lybske kollega Friedrich Knebel som satt Bagge på land i Bornholm. Tvisten mellom de allierte om Bagges skjebne sluttet med at den danske kongen fikk sin vilje, og han ble ført videre til København. Frederik II nektet å gi fra seg den viktige fangen gjennom krigsårene til tross for et tilbud om å få tilbake den danske admiralen Jacob Brockenhuus som hadde blitt tatt til fange utenfor Bornholm av Bagge.
Etter freden ble Bagge løslatt i 1571, og ved ankomsten i Stockholm fikk han tilbake den gamle posten som stattholder på Stockholms slott med tilsynsansvaret for sjøforsvaret. Johan III som hadde overtatt tronen etter sin bror, valgt å gi ham fripass fra mye av ansvaret ettersom han var blitt over sytti år gammelt.
Jakob Bagge døde i Stockholm den 14. januar 1577, etterlott seg tre barn han fikk med sin hustru Anna Svinhufvud. Den eldre sønnen ble admiral i den svenske flåten.
James Prendergast
James Prendergast (født 10. desember 1826 i London, Storbritannia, død 27. februar 1921 i Wellington, New Zealand) var den tredje høyesterettsjustitiarius for New Zealand. Prendergast var den første høyesterettsjustitiarius som ble utnevnt til denne posisjonen etter råd fra et medlem av regjeringen av New Zealand.
Han ble utdannet ved St Paul's School i London, England. Han studerte ved Caius College, Cambridge i 1845, men snart migrerte han til Queens' College, derfra ble han uteksaminert med en doktorgrad i 1849. Samme år giftet han seg med Mary Jane Hall ved Cambridge. De fikk ingen barn sammen. Han ble innskrevet ved Middle Temple i London i 1849, men tilbrakte noen av de kommende årene som professor og holdt mange forelesninger ved Routledge's School, Bishop's Hull, Somersetshire.
I 1852 reiste han til Victoria, Australia. Han hadde litt flaks under sin leting etter gull, men han ble smittet med dysenteri. Han flyttet tilbake til byen der han ble ansatt som sorenskriverens kontorist, først ved Elephant Bridge, så i Carisbrook, og i 1854 begynte han å arbeide i Maryborough, Irland.
Prendergast bestemte seg for å emigrere til New Zealand fra Irland sammen med sin kone, og de ankom Dunedin 20. november 1862. Hans ankomst til Dunedin falt sammen med Otago-gullrushet. Trettitre advokater ble registrert i Dunedin i 1862, og tjue flere i løpet av de neste tre årene. Prendergasts første klient var Julius Vogel, daværende redaktør for Otago Daily Times. I 1863 ble han konstituert som advokat for Otago-provinsen, og i 1865 ble han Advokat i Otago.
Fra 1865 og fremover steg Prendergast i gradene og han ble tildelt en rekke nasjonale roller i New Zealand. Han satt som medlem av parlamentet og regjeringsadvokat, før han ble utnevnt til høyesterettsjustitiarius i april 1875 for New Zealand, noe som førte til at han ble adlet av den britiske dronningen i november 1881. I 1865 ble Prendergast utnevnt som medlem av parlamentet til den lovgivende forsamlingen, det daværende overhuset i det newzealandske parlamentet.
Prendergast gikk av som høyesterettsjustitiarius den 25. mai 1899, etter at hans kone døde den 5. mars. Etter sin avgang ble han direktør for institusjoner som Bank of New Zealand, Wellington Trust, Loan and Investment Company Limited og Colonial Mutual Life Assurance Society Limited. Prendergast døde i Wellington, på Nordøya, den 27. februar 1921, i en alder av 95 år.
Ekstracellulær matriks
I cellmembranen sitter proteiner, kalt integriner, som forbinder ECM med de omliggende cellene. Integrinene stikker ut på hver sin side av cellemembranen slik at de enkelt kan overføre signaler mellom intracellulære proteiner og ECM-proteiner.
Avisåret 1916
Avisåret 1916 er en oversikt over etableringer, nedleggelser, hendelser, prisvinnere og personer med tilknytning til aviser i 1916.
Mthatha
Mthatha (tidligere Umtata) er en by i provinsen iMpuma-Koloni i Sør-Afrika. Den ligger ved elva Mthatha, som den er oppkalt etter. Ved folketellingen i 2011 hadde byen 96114 innbyggere.
Byen utviklet seg fra en militærpost etablert i 1882. Fra 1976 til 1994, under Apartheid-tiden, var byen hovedstad for bantustanen Transkei og bar navnet Umtata. Først i mars 2004 skiftet byen navn tilbake til Mthatha.
I 1976 ble det etablert en avdeling av Universitetet i Fort Hare i byen. Denne ble til Universitetet i Transkei i 1977, og ble innlemmet i Walter Sisulu University i 2005.
Camille Grassineau
Camille Grassineau (født 10. september 1990) er en fransk rugbyspiller.
Hun representerte Frankrike under Sommer-OL 2016 i Rio de Janeiro, der hun endte på sjetteplass med det franske landslaget.
Saksa
Saksa kan vise til:
Ragnhild Gjerstad
Ragnhild Gjerstad (født 1952) er en norsk illustratør og barnebokforfatter. Hun debuterte med Den lille kongen i 1993.
Livvakten (1961)
Livvakten (用心棒)  er en japansk film fra 1961, regissert av Akira Kurosawa.
Handling
Gonji forteller Rōnin at de to stridende kriminelle sjefene, Ushitora og Seibei, kjemper om den lukrative gambling-fortjenesten som drives av Seibei. Ushitora hadde lenge vært Seibeis nestkommanderende, men han gjorde opprør når Seibei bestemte at hans etterfølger skulle være sønnen Yoichiro - en ubrukelig tenåring. Byens ordfører, en silke-forhandler ved navn Tazaemon, hadde lenge blitt betalt av Seibei. Rōnin bestemmer seg for å sette de to kriminelle gjengene opp mot hverandre, i håp om å frigjøre hele byen fra de kriminelles grep - en gang for alle.
Mauricio Fiol
Mauricio Fiol (født 26. mars 1994) er en peruansk svømmer som spesialiserer seg i butterfly. Han representerte landet sitt under Sommer-OL 2012 i London, der han røk ut i de innledende rundene på 200 meter butterfly.
Velva (Nord-Dakota)
Velva er en amerikansk by. Den ligger i McHenry County i Nord-Dakota, og har 1084 innbyggere. Den ble grunnlagt i 1897.
JYP Entertainment
JYP Entertainment Corporation (koreansk: JYP 엔터테인먼트) er et sørkoreansk multinasjonalt underholdnings- og plateselskap-konglomerat grunnlagt i 1997 av J. Y. Park. Det er et av de største underholdningsselskapene i Sør-Korea og opererer som et plateselskap, talentbyrå, musikkproduksjonsselskap, event management-selskap, konsertproduksjonsselskap og musikkforlag. I tillegg driver selskapet ulike datterselskaper og divisjoner over hele verden.
Viktige artister under byrået inkluderer gruppene 2PM, Day6, Twice, Boy Story, Stray Kids, Itzy og NiziU, samt soloartist Bernard Park. Den har også håndtert Rain, g.o.d, Wonder Girls, 2AM, Miss A, 15&, JJ Project, Got7, Jus2 og Baek A-yeon. JYP Entertainment Corporation er et sørkoreansk multinasjonalt underholdnings- og plateselskapskonglomerat.
Historie
JYP Entertainment ble grunnlagt i 1997 av den sørkoreanske singer-songwriteren Park Jin-young (oppkalt etter artistnavnet hans, JY Park) som Tae-Hong Planning Corporation, som til slutt ble JYP Entertainment i 2001. I 1997 signerte selskapet sin første artist og kvinnelig soloartist Pearl.
I 1999 introduserte underholdningsselskapet SidusHQ de fremtidige medlemmene av guttebandet Groove Over Dose (g.o.d) for Park som deres produsent og mentor. I samarbeid med SidusHQ overvåket JYP dannelsen av g.o.d, som skulle debutere 13. januar 1999. Mens selve gruppen ble administrert av SidusHQ, var deres første album, Chapter.
Skjoldabukta
Skjoldabukta er en badeplass som er en del av strandlinjen langs Nordåsvannet på Skjold i Bergen, og består av en langgrunn sandstrand. Området er tilrettelagt og drevet av Bergen og Omland Friluftsråd. I Skjoldabukta finnes det toalett, benker, stupebrett og handicaprampe, i tillegg til en større, flat gressmark.
Upala (kanton)
Upala er en kanton i provinsen Alajuela i Costa Rica. Den hadde 43 953 innbyggere i 2011. Kantonens areal er på 1018,64 km². Administrasjonssentrum er byen Upala, som hadde 16 139 innbyggere i 2011.
Kantonen grenser til Nicaragua i nord. Kantonens sørlige grense utgjøres av fjellkjeden Cordillera de Guanacaste. Vulkanene Rincón de la Vieja, Miravalles og Tenorio ligger langs kantongrensa.
Distrikter
Kantonen Upala er delt inn i åtte distrikter:
Bjarne Kolbeinsson
Bjarne Kolbeinsson (født ca. 1150, død 15. september 1223 i Norge) var biskop på Orknøyene fra 1188 og fram til sin død. Han var av både norsk og orknøysk ætt, han var både skald, geistlig og politiker, og deltok ofte i politiske forhandlinger i Norge.
Bakgrunn
Bjarne tilhørte makteeliten på Orknøyene. Hans foreldre var den norsk-orknøyske høvdingen Kolbein Ruga og Herborg, datterdatters datter til orknøyjarlen Pål Torfinnsson.
Biskop, skald, forfatter
Bjarne var mer enn utelukkende biskop. Også hans samtid forsto ham som skald. Orknøyingenes saga i kapittel 84 tiltaler ham som skald. Han diktet Jómsvikingadrápa om slaget i Hjørungavåg, hvor store deler er bevart, og hans dikt er en av de fremste kildene til dette slaget og jomsvikingene. I spørsmålet når dette diktet ble skrevet heller forskeren John Megaard, grunnet den uhøytidelige og erotiske tonen i diktet, at det må ha blitt gjort av en ung mann. Kanskje så tidlig som rundt 1188. Det er den samme tid som da han ble biskop.
Jómsvíkingadrápa er et dikt om heltedåder av legendariske helter fra et slag da nordmenn slo tilbake et angrep fra dansker, inkludert de farlige jomsvikingene. Det er tidvis bruk av mytologiske navn og vendinger. Málsháttakvæði er et blandet og ujevnt dikt. Det består hovedsakelig av ordtak, mange som har paralleller utenfor den norrøne verden, og har dessuten en rekke hentydninger til legendariske helter og en rekke myter. Av de mytologiske mytene nevnes gull som Frøyas tårer, skaldeskap som Odins mjød og lignende.
Som deltager i det politiske spillet mellom Orknøyene, Shetlandsøyene og Norge fulgte Bjarne Kolbeinsson med på sjøreisen til jarl Harald Maddadsson til Norge for å forhandle med kong Sverre Sigurdsson i tiden 1194–1195 i henhold til både Orknøyingenes saga og Sverres saga. I henhold til Saga om birkebeinere og baglere (Bǫglunga sǫgur) hadde han også vært i Bergen i 1208 for å forhandle fram en fredsavtale for orknøyjarlene Jon og David, og i 1210 fulgte han disse to på nytt på sjøreisen til Norge for ytterligere forhandlinger om forlik. I tillegg deltok han i riksmøte i Bergen i både 1218 og 1223. Fra sistnevnte møte kom han aldri tilbake, men døde i Bergen. Fra tiden før han ble biskop finnes det ingen informasjon.
Primærdata
Primærdata er koordinater og andre data som karakteriserer en bestemt klasse objekt, f.eks. data om alle veier i et område (veikant, veibredde, veiklasse osv.). Primærdata er i utgangspunktet de «beste» data som er tilgjengelige for kartformål. Primærdata vil danne grunnlag for forskjellige kartprodukter.
Alan Young
Alan Young (1919–2016) var en britisk-amerikansk skuespiller og stemmeskuespiller.
Han var kjent som stemmen til Skrue McDuck.
Filmbiografi
Ducktales (1987)
Hovorea
Hovorea er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En ganske liten (ca. 2 millimeter), blank, kastanjebrun trebukk. Antennene er omtrent så lange som kroppen. Pronotum er tønneformet, omtrent så langt som bredt. Dekkvingene er forkortede, smale og sprikende, dekker omtrent halve bakkroppen. Bakbeina er korte og tykke med klubbeformede lår og kraftige legger.
Utbredelse
Arten lever i det vestlige Mexico.
Wahpeton (Nord-Dakota)
Wahpeton er en amerikansk by. Den ligger i Richland County i Nord-Dakota, og har 7766 innbyggere. Den ble grunnlagt i 1871, og er oppkalt etter den Wakhpetonwan som var det originale ordet på personer fra Dakota.
Sarchí
Sarchí (før 2019 kalt Valverde Vega ) er en kanton i provinsen Alajuela i Costa Rica. Den hadde 18 085 innbyggere i 2011. Kantonens areal er på 120,25 km². Kantonens administrasjonssentrum er byen Sarchí.
Sarchí regnes som den costaricanske håndverkskunstens hovedstad, og er derfor et populært turistmål.
Distrikter
Sarchí er delt inn i fem distrikter: